ΚΑΝΟΝΙΣΜΟΣ (ΕΚ) αριθ. 1869/95 ΤΗΣ ΕΠΙΤΡΟΠΗΣ της 26ης Ιουλίου 1995 για τροποποίηση του κανονισμού (ΕΚ) αριθ. 2947/94 περί περιορισμού του ομοιόμορφου συντελεστή μειώσεως για τον καθορισμό της ποσότητας μπανανών που πρέπει να κατανέμεται σε κάθε επιχειρηματία των κατηγοριών Α και Β στο πλαίσιο της δασμολογικής ποσόστωσης για το 1995

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργάνωσης αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι ο κανονισμός (ΕΚ) αριθ. 2947/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 484/95 (4), σε εφαρμογή του άρθρου 6 του κανονισμού (ΕΟΚ) αριθ. 1442/93 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1164/95 (6), καθόρισε, προσωρινά, για καθεμία από τις κατηγορίες των επιχειρηματιών που είναι εγκατεστημένοι στην Κοινότητα, με τη σύνθεσή της στις 31 Δεκεμβρίου 1994, τον ομοιόμορφο συντελεστή μείωσης που πρέπει να εφαρμόζεται στην ποσότητα αναφοράς κάθε επιχειρηματία για να καθορισθεί η προσωρινή ποσότητα που πρέπει να του κατανεμηθεί για το 1995, στο πλαίσιο της δασμολογικής ποσόστωσης των 2 200 000 τόνων, λόγω του ότι είναι αδύνατον να υπολογισθεί ακριβώς ο αριθμός των διπλών μετρήσεων καθώς και οι αναφορές οι οποίες οφείλονται σε εσφαλμένη εφαρμογή της νομοθεσίας 7 ότι, εν τω μεταξύ, οι λεπτομερείς έλεγχοι που έχουν διεξαχθεί στους επιχειρηματίες από τα κράτη μέλη σε συνεργασία με την Επιτροπή επιτρέπουν τον προσδιορισμό του συντελεστή μείωσης που πρέπει να εφαρμόζεται στην ποσότητα αναφοράς κάθε επιχειρηματία των κατηγοριών Α και Β, εγκατεστημένου στην Κοινότητα με τη σύνθεσή της στις 31 Δεκεμβρίου 1994, που έχει καθορισθεί από τις ποσότητες που έχουν διατεθεί στην αγορά στην Κοινότητα, κατά την περίοδο αναφοράς 1991/1993, έτσι ώστε να ληφθεί η ποσότητα που πρέπει να χορηγηθεί στους επιχειρηματίες αυτούς στο πλαίσιο της δασμολογικής ποσόστωσης των 2 200 000 τόνων για το έτος 1995 7 ότι, πρέπει να προβλεφθεί η άμεση εφαρμογή των διατάξεων του παρόντος κανονισμού, ώστε οι επιχειρηματίες να μπορέσουν να επωφεληθούν από τις διατάξεις αυτές το συντομότερο δυνατό 7 ότι η Επιτροπή Διαχείρισης Μπανανών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΚ) αριθ. 2947/94 αντικαθίσταται από το ακόλουθο κείμενο:

«Άρθρο 1 Στο πλαίσιο της δασμολογικής ποσόστωσης των 2 200 000 τόνων που προβλέπεται στο άρθρο 18 του κανονισμού (ΕΟΚ) αριθ. 404/93, η ποσότητα πρέπει να κατανεμηθεί σε κάθε επιχειρηματία των κατηγοριών Α και Β, για την περίοδο από 1ης Ιανουαρίου έως 31 Δεκεμβρίου 1995, προκύπτει με την εφαρμογή στην ποσότητα αναφοράς του επιχειρηματία, η οποία καθορίζεται βάσει του άρθρου 5 του κανονισμού (ΕΟΚ) αριθ. 1442/93, του ακόλουθου ομοιόμορφου συντελεστή μείωσης:

- για κάθε επιχειρηματία της κατηγορίας Α: 0,553842,

- για καθε επιχειρηματία της κατηγορίας Β: 0,472618.

Ο συντελεστής αυτός εφαρμόζεται στις ποσότητες που έχουν διατεθεί στην αγορά στην Κοινότητα, κατά τη διάρκεια της περιόδου αναφοράς 1991/1993, για τους επιχειρηματίες των κατηγοριών Α και Β που είναι εγκατεστημένοι στην Κοινότητα, με τη σύνθεσή της στις 31 Δεκεμβρίου 1994.».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής